b'\n_START_ARTICLE_\nIvan Zaharovi\xc4\x8d Jer\xc5\xa1ov\n_START_SECTION_\n\xc5\xbdivljenje\n_START_PARAGRAPH_\nKot otrok je osirotel, tako da ga je vzgajal stric. Leta 1786 je vstopil v dvorni konjeni\xc5\xa1ki polk, nato pa je bil 27. januarja 1797 kot kornet preme\xc5\xa1\xc4\x8den v Sumijski huzarski polk._NEWLINE_Bojni krst je do\xc5\xbeivel med italijansko-\xc5\xa1vicarsko kampanjo leta 1799. Leta 1801 je bil preme\xc5\xa1\xc4\x8den v Konjeni\xc5\xa1ki gardni polk, s katerim se je udele\xc5\xbeil kampanje leta 1807. 24. junija 1809 je bil povi\xc5\xa1an v polkovnika._NEWLINE_Leta 1813 je prevzel poveljstvo konjeni\xc5\xa1kih gardistov in 15. septembra istega leta je bil povi\xc5\xa1an v generalmajorja._NEWLINE_Leta 1815 je postal poveljnik 2. brigade 4. dragonske divizije, nato je leta 1817 postal poveljnik 2. brigade 1. dragonske divizije in leta 1821 je postal poveljnik 2. brigade 2. kirasirske divizije._NEWLINE_29. marca 1825 je postal poveljnik 2. kirasirske divizije in 22. avgusta naslednjega leta je bil povi\xc5\xa1an v generalporo\xc4\x8dnika._NEWLINE_Upokojil se je 16. decembra 1833.'